સારાંશ માટે દસ્તાવેજ: મલેશિયન વડા પ્રધાન મહાતિર મોહમ્મદે જમ્મુ-કાશ્મીરનો વિશેષ દરજ્જો ખતમ કરવા અને NRC-CAA મુદ્દે ભારતની ટીકા કરી છે.

આ ઘટના બાદ ભારતે જવાબમાં મલેશિયા પાસેથી થતી પામ ઑઇલની આયાત પર લગભગ પ્રતિબંધ લાદી દીધો છે.

મલેશિયાએ ભારતના આ વલણ અંગે ચિંતા વ્યક્ત કરી છે.

પરંતુ વડા પ્રધાન મહાતિર મોહમ્મદે ફરી એક વાર કહ્યું છે કે ભલે તેમના દેશને આર્થિક નુકસાન વેઠવું પડે, પરંતુ તેઓ 'અયોગ્ય વાતો' વિશે બોલતા રહેશે.

ભારત ખાદ્ય તેલનો સૌથી મોટો આયાતકાર દેશ છે. 

સમાચાર એજન્સી રૉયટર્સ પ્રમાણે ભારતીય વેપારીઓએ પાછલાં કેટલાક સમયથી મલેશિયામાંથી આયાત કરાતા પામ ઑઇલની આયાત નોંધનીય પ્રમાણમાં ઘટાડી છે.

નોંધનીય છે કે ઇન્ડોનેશિયા બાદ મલેશિયા દુનિયાનો બીજો સૌથી મોટો પામ ઑઇલનો ઉત્પાદનકર્તા અને નિકાસકર્તા દેશ છે.

તાજેતરમાં ભારત અને સાઉદી અરેબિયા સતત મહાતિરના નિશાન પર છે.

નોંધનીય છે કે આ અગાઉ પણ મલેશિયાના વડા પ્રધાન મહાતિર મોહમ્મદ કાશ્મીર અંગે કેટલીક આપત્તિજનક ટિપ્પણીઓ કરી ચૂક્યા છે.

ભારતના આ પગલાના કારણે મલેશિયાને મોટું આર્થિક નુકસાન થવાનું અનુમાન છે.

મહાતિરે ભારતના પગલા અંગે કોઈ સમાધાન શોધવાની વાત કરી છે.

મહાતિરે પત્રકારોને કહ્યું, "ભારત પામ ઑઇલનો મોટો વપરાશકાર અને ખરીદી કરનાર દેશ હોવાના કારણે આ પ્રતિબંધ ચિંતાજનક છે."

"પરંતુ બીજી બાજુ જો કંઈ ખોટું થઈ રહ્યું હોય તો આપણે એ અંગે સ્પષ્ટતા જાળવવાની જરૂર છે. અમે ખોટી વાતને ખોટી જ ગણાવીશું."

"જો અમે આ મુદ્દે ફાયદા અંગે વિચારીને ચુપ રહીશું તો પરિસ્થિતિ ખોટી દિશા તરફ જઈ શકે છે."

"પછી અમે પણ આવું કશુંક ખોટું કરવાનું શરૂ કરી દઈશું અને બીજાની આવી હરકતો પણ સહન કરતા રહીશું."

મલેશિયાના સ્થાને ઇન્ડોનેશિયા પાસેથી ખરીદી

ભારત સરકારે પોતાના વેપારીઓને બિનસત્તાવાર સૂચના આપી હતી કે તેમણે મલેશિયા પાસેથી પામ ઑઇલની આયાત કરવાનું ટાળવું.

ભારતીય કારોબારી હવે મલેશિયાના સ્થાને ઇન્ડોનેશિયા પાસેથી પ્રતિ ટન 10 ડૉલરની કિંમતે પામ ઑઇલ ખરીદી રહ્યા છે.

જોકે, આ મામલે ભારતના વિદેશમંત્રાલયે ગુરુવારે જણાવ્યું હતું કે પામ ઑઇલની ખરીદીને કોઈ ખાસ દેશ સાથે સાંકળીને ન જોવી જોઈએ.

આ નિવેદનમાં કહેવાયું હતું કે, "કોઈ પણ પ્રકારનો કારોબાર બે દેશો વચ્ચેના સંબંધો પર આધારિત હોય છે."

પરંતુ અહીં નોંધનીય બાબત એ છે કે વર્ષ 2019માં ભારત મલેશિયાના પામ ઑઇલની સૌથી વધુ પ્રમાણમાં ખરીદી કરનાર દેશ હતો.

2019માં ભારતે મલેશિયા પાસેથી 40.4 લાખ ટન પામ ઑઇલની...\nદસ્તાવેજની સમાન ભાષામાં સારાંશ:
પહેલાં કાશ્મીર અને પછી NRC-CAA મુદ્દે મલેશિયા અને ભારત વચ્ચે શરૂ થયેલું ઘર્ષણ હાલ વધતું જોવા મળી રહ્યું છે.